দেশের বৃহত্তম আন্তর্জাতিক মানের হকি স্টেডিয়াম তৈরি হল বাংলায়!

ওয়েব ডেস্ক : ভারতের বৃহত্তম হকি স্টেডিয়াম (Hockey Stadium) তৈরি হল বাংলায়। বৃহস্পতিবার তা উদ্বোধন করেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। বিবেকানন্দ যুবভারতী হকি স্টেডিয়াম নির্মাণে খরচ হয়েছে প্রায় ২০ কোটি টাকা। আজ ধনধান্য প্রেক্ষাগৃহে ৩১তম চলচ্চিত্র উৎসবের মঞ্চ থেকে এই স্টেডিয়ামের উদ্বোধন করেন মুখ্যমন্ত্রী।

এতদিন কলকাতায় ছিল না আন্তর্জাতিক মানের কোনও ধরণের হকি স্টেডিয়াম। তবে ২০২১ সালে এই স্টেডিয়াম গড়ে তোলার সিদ্ধান্ত নেয় মমতা বন্দ্যোপাধ্যায়ের (Mamata Banerjee) সরকার। সেবছরেই ঘোষণা করা হয়েছিল, যুবভারতী ক্রীড়াঙ্গনের এক নম্বর গেট সংলগ্ন মাঠে তৈরি করা হবে আন্তর্জাতিক মানের এই স্টেডিয়ামটি। ক্রীড়ামন্ত্রী অরুপ বিশ্বাস জানিয়েছিলেন, অস্ট্রেলিয়া ও নিউজিল্যান্ডের মাঠের মতো মডেলকে অনুসরণ করেই তৈরি করা হবে এই স্টেডিয়াম।

আরও খবর : বঙ্গবিভূষণ সম্মান পেলেন শত্রুঘ্ন সিনহা, আরতি মুখোপাধ্যায়

আজ ২২ হাজার দর্শক আসন বিশিষ্ট ভারতের বৃহত্তম আন্তর্জাতিক মানের এই হকি স্টেডিয়ামের উদ্বোধন করেন মাননীয়া মুখ্যমন্ত্রী মমতা বন্দ্যোপাধ্যায় (Mamata Banerjee)। অত্যাধুনিক এই হকি স্টেডিয়ামটিতে থাকছে আন্তর্জাতিক মানের সিন্থেটিক টার্ফ, আর্দেন গ্যালারি, দুটি অত্যাধুনিক সুসজ্জিত ড্রেসিংরুম, প্রেস কর্নার, ভিডিও অ্যানালেসিস্টদের জন্য রুম, ভেন্যু পরিচালনা কেন্দ্র। এর পাশাপাশি থাকবে ডোপ টেস্টিং ও মেডিক্যাল রুম, সম্প্রচার রুমও।

জানা গিয়েছে, শুক্রবার দুপুর ১.৩০টায় সাংবাদিকদের নিয়ে নবনির্মিত এই স্টেডিয়ামটি পরিদর্শন করবেন মাননীয় ক্রীড়ামন্ত্রী অরূপ বিশ্বাস। শহরের বুকে এমন স্টেডিয়ামের ফলে আগামীদিনে হকির হারানো জৌলুস বলে আশাবাদী ক্রীড়া প্রেমীরা।